armvectores/hy_wikipedia_2023 huggingface dataset:
Ռեհավիա

Ռեհավիա, նաև Ռեխավիա (եբրայերեն՝ רחביה‎, արաբ․՝ رحافيا‎‎), թաղամաս Երուսաղեմում։ Գտնվում է քաղաքի կենտրոնի և Տալբիյա շրջանի միջև։


== Անվանում ==
Արվարձանն իր անունը ստացել է իր առաջին բնակիչ և  վաղ ճարտարապետներից մեկի՝ Էլիզեր Յելինի կողմից։ Անվանվել է Մովսեսի թոռան՝ «Ռեհավիայի»  պատվին, աստվածաշնչային համատեքստում թարգմանվում է «Ռեհաբիահ» (1 Chronicles 23:17, 24:21, 26:25):


== Պատմություն ==

Ռեհավիա շրջանը ստեղծվել է 1921 թվականին Հունական Ուղղափառ եկեղեցուց Պաղեստինյան հողի զարգացման ընկերության (PLDC) կողմից ձեռք բերված մեծ հողատարածքի վրա։ Առաջին տունն այստեղ ավարտվել է 1924 թվականին։ Տարածքը կոչվել է աստվածաշնչյան Ռեհավիա անունով։ Տարածքը հայտնի է եղել Գինզարիա արաբական անունով (Երուսաղեմյան բույս, Janjirieh): Հրեական ազգային հիմնադրամը (JNF) գնել է հողը և պատվիրել գերմանա-հրեացի ճարտարապետ Ռիխարդ Կաուֆմանին տարածքում այգի նախագծել։ Կաուֆմանը, ով նախագիծն անվանել է Janziriah, ստեղծել է տիպիկ քաղաք-այգի, տները շրջապատող այգիներով և կանոնավոր փողոցներով ու արահետներով, որոնք տանում են դեպի գլխավոր բուլվարին։ Իրավական պատճառներով հողը պետք է վերադարձվեր  Պաղեստինյան հողի զարգացման ընկերությանը՝ Իզրեելյան հովտում գտնվող հողերի փոխարեն, սակայն  Հրեական ազգային հիմնադրամը կարողացավ պահպանել անշարժ գույքի որոշ մասը։  Այս հողի վրա են կառուցվել Ռեհավիա գիմնազիայի ավագ դպրոցը, Եշուրուն սինագոգը, Հրեական գործակալությունը, որոնք նայում են դեպի Հին քաղաք։ Ընդհանուր գծապատկերը մոդելավորվել է Եվրոպայի այգիների օրինակով, իսկ շենքերի ճարտարապետությունը շեշտադրում է այն ժամանակի հայտնի միջազգային ոճը։
Ռավիա Ալեֆ կոչվող առաջին փուլն արևելքում սահմանակից էր Գևորգ թագավորի փողոցին, հարավից՝ Ռամբան փողոցին, արևմուտքից՝ Ուսիշկին փողոցին, հյուսիսից՝ Քերեն Քեյմեթ փողոցին։ Տարածքի խաղաղ բնույթը պահպանելու համար շրջանային ասոցիացիան առևտրային բիզնեսներ թույլատրել է միայն տարածքի եզրում գտնվող երկու հիմնական ճանապարհների վրա։ Երթևեկելի ճանապարհները դիտավորյալ կառուցվել են նեղ, դեպի հարավ, Ղազա փողոցի ուղղությամբ։
Իսրայելի վարչապետի պաշտոնական նստավայրը՝ Բալֆուրի փողոցի 3 հասցեում գտնվող «Բեիտ Աղիոնը», մոտ է Պերեց Սմոլենսկի փողոցի անկյունին։


== Ժողովրդագրություն ==

Երբ 1936 թվականին Եթովպիայի կայսր Հայլե Սելասիեն աքսորվեց Եթովպիայից, նա ապրում էր Ալ-Հարիզի փողոցում։ Ռեհավիան հայտնի դարձավ որպես վերին դասի Աշկենազների շրջան, որտեղ ապրում էին պրոֆեսորներն ու մտավորականներ, մասնավորապես, գաղթականներ Գերմանիայից։ Երկրի վաղեմի ղեկավարներից շատերն ապել են Ռեավիայում. Իսրայելի առաջին վարչապետը Դավիդ բեն Գուրիոնն ապրում էր Բեն Մաիմոն փողոցում, սիոնիստ առաջնորդ Արթուր Ռուպպինը,  Հրեական ազգային հիմնադրամի ղեկավար Մենահեմ Ուսիշկինը, Իսրայելի չորրորդ վարչապետ Գոլդա Մեիրը, Երուսաղեմի առաջին հրեա քաղաքապետ Դանիել Օսթերը, փիլիսոփաներ Հուգո Բերգմանը և Գերշոն Շոլեմը։ Կառավարության անդամներից այստեղ ապրել են Դով Յոսեֆը և Յոսեֆ Բուրգը։ 


== Ծանոթագրություններ ==


== Արտաքին հղումներ ==
Rehavia residents in J'lem take on developers changing character of neighborhood
Ճակատագրի դարպասներ

Ճակատագրի դարպասներ (անգլ.՝ Postern of Fate), Ագաթա Քրիստիի դետեկտիվ վեպը, որը լույս է տեսել 1973 թվականին Մեծ Բրիտանիայի «Collins Crime Club», ինչպես նաև ԱՄՆի «Dodd, Mead and Company» հրատարակչությունում։


== Սյուժե ==
Տարեց ամուսիններ Թոմի և Թափենս Բերեսֆորդները անգլիական խաղաղ գյուղում գնում են հին տուն։ Երբ նրանք հավաքում էին հին գրքերը, որոնք նախկին բնակիչներից մնացել էին, Թափենսը գրքերից մեկից գտնում է ծածկագրված նամակ։ Մեկը գրում է, որ ոմն Մերի Ջորդան «սեփական մահով չի մահացել»։ Թափենսը սկսում է հետաքրքրվել այդ ուղերձով։ Նրա խնդրանքով Թոմին սկսում է օգնել նրան, որ գտնի խորհդավոր Մերի Ջորդանի մասին տեղեկություն՝ դիմելով հատուկ ծառայությունների իր բարձրաստիճան ընկերներին։ Ընկերները զգուշացնում են ամուսիններին՝ անցյալը քրքրելու հնարավոր վտանգի մասին։ Միաժամանակ Թափենսը սկսում է ծանոթանալ գյուղի հին բնակիչների հետ՝ փորձելով իմանալ ինչ-որ բան այդ գաղտնիքի մասին։ Պարզվում է, որ այդ գյուղում շատ վաղուց՝ 20-րդ դարի սկզբին, տեղի է ունեցել զինվորական փաստաթղթերի առևտրի հետ կապված սկանդալային պատմություն։ Որպես գերմանական լրտես՝ կասկածվում էր երիտասարդ տնային դաստիարակչուհի Մերի Ջորդանը։ Շուտով նա թունավորվում է աղցանի մեջ ընկած մատնեծաղկի թունավոր տերևներից, ինչը բոլորի կողմից ընդունվել է որպես դժբախտ պատահար։ Հետո նույն գյուղի բնակիչ Ալեքսանդր անունով մի տղա, իմանում է ինչ-որ բաներ, որոնք իրեն ստիպում են թողնել գաղտնի գրություն։ Շուտով նա էլ է սպանվում։ Իրենց ուսումնասիրությունների արդյունքում ամուսինները հասկանում են, որ անցյալի այդ դեպքը ավելին է, քան մի գյուղական միջադեպ, և իրենց ընկերների զգուշացումը պատահական չէր։ Նույնիսկ այսքան տարի անցնելուց հետո էլ ինչ-որ մեկը չի ցանկանում, որ այս տվյալները հրապարակվեն։ Եվ այդ անձնավորությունը հանուն գաղտնիքը պահելու՝ հետ չի կանգնի նոր սպանություններից։
Գրքում նաև ներկայացվում է ամուսինների կատարած նախկին գործերը։


== Ծանոթագրություն ==


== Արտաքին հղումներ ==
Ճակատագրի դարպասները Ագաթա Քրիստիի պաշտոնական էջում(անգլ.)
Վեսինոս

Վեսինոս (իսպ.՝ Vecinos) , մունիցիպալիտետ և քաղաք Իսպանիայում։ Մտնում է Սալամանկա պրովինցիայի մեջ՝ Կաստիլիա և Լեոն ինքնավար համայնքում։ Մունիցիպալիտետը գտնվում է Կամպո Չարրո շրջանում։ Նրա տարածքը գրավում է 45,06 կմ², իսկ բնակչությունը կազմում է 311 մարդ 2010 թվականի մարդահամարի տվյալների համաձայն։ Վարչական կենտրոնից գտնվում է 30 կմ հեռավորության վրա։


== Ծանոթագրություններ ==


== Արտաքին հղումներ ==
Diputación de Salamanca: Índice de municipios Archived 2009-04-23 at the Wayback Machine.
Բելկա և Ստրելկա: Կարիբյան գաղտնիք

Բելկա և Ստրելկա։ Կարիբյան գաղտնիք (ռուս.՝ Белка и Стрелка. Карибская тайна), ռուսական լիամետրաժ համակարգչային անիմացիոն ֆիլմ։ Այն 2013 թվականի ռուսական «Բելկա և Ստրելկա։ Lուսնային արկածներ» լիամետրաժ ֆիլմի շարունակությունն է, ինչպես նաև «Բելկա և Ստրելկա» շարքի երրորդ լիամետրաժ ֆիլմն է։ Ֆիլմի սյուժեի համաձայն ՝ Խորհրդային հրամանատարությունը Բելկային ու Ստրելկային տիեզերական ուղեծրային թռիչք իրականացնելու առաքելությամբ ուղարկում է Կուբա կղզի։
Անիմացիոն ֆիլմի կերպարների հնչյունավորմանը մասնակցել են հայտնի ռուս դերասաններ Յուլյա Պերեսիլդը, Իրինա Պեգովան, Եվգենի Միրոնովը, Սերգեյ Բուրունովը, ինչպես նաև երաժիշտ Սերգեյ Շնուրովը։ Նվագախմբային սաունդթրեքի ձայնագրությանը մասնակցել է 70 հոգուց բաղկացած սիմֆոնիկ նվագախումբը ՝ Մեծ Թատրոնի դիրիժոր Ալեքսեյ Վերեշչագինի ղեկավարությամբ։
Ֆիլմը «КиноАтис» կինոստուդիայի արտադրանքն է՝ Ռուսաստանի Դաշնության մշակույթի նախարարություն և Համառուսաստանյան պետական հեռուստառադիոընկերության պետական աջակցությամբ։
Ֆիլմի նախնական անվանումն է «Բելկա և Ստրելկա։ Կուբայի Փրկությունը» Սկզբում ֆիլմի պրեմիերան նախատեսված էր 2020 թվականի ապրիլի 30-ին, սակայն COVID-19 համավարակի պատճառով այն հետաձգվեց մինչև 2020 թվականի սեպտեմբերի 24-ը։


== Հնչյունավորում ==


== Ծանոթագրություններ ==
Պոլլոք (ֆիլմ)

«Պոլլոք» (անգլ.՝ Pollock), ռեժիսոր Էդ Հարիսի կողմից 2000 թվականին նկարահանված դրամա՝ Սթիվեն Նեյֆի և Գրեգորի Սմիթի «Ջեքսոն Պոլլոք. ամերիկյան զրուցավեպ» գրքի մոտիվներով։ Ֆիլմն ամերիկացի նկարիչ Ջեքսոն Պոլլոքի կենսագրության էկրանավորված տարբերակն է։ Այն Էդ Հարիսի՝ որպես ռեժիսորի առաջին ֆիլմն էր։


== Սյուժե ==
Ֆիլմի գործողություններն սկսվում են 1941 թվականի աշնանը, ուսումնասիրում հիմնական իրադարձությունները և ավարտվում Պոլլոքի մահով, ով 1956 թվականին զոհվել է ավտովթարից։
Ջեքսոնը, երիտասարդ նկարիչների աշխատանքների ցուցահանդեսի նախօրյակին, ծանոթանում է Լի Կրասների հետ և իր եղբոր բնակարանից տեղափոխվում վերջինիս մոտ։ Նա իրեն մեծ վարպետ է երևակայում և հիվանդագին տանում իր ստեղծագործական աշխատանքի չհասկացված լինելը։ Դրական փոփոխությունները սկսվում են այն ժամանակ, երբ Հովարդ Պատցելը նրա աշխատանքները ներկայացնում է Պեգի Գուգենհայմին, ով պատվիրում է նրան մեծ չափերի պաննո, կազմակերպում ցուցահանդես և շնորհում փոքրիկ կրթաթոշակ։
Հարբեցողությունն ու զայրույթի պոռթկումները, որոնք ողջ կյանքի ընթացքում հետապնդել են Պոլլոքին, անհնար են դարձնում աշխատանքի վրա կենտրոնանալը։ Լին կտրուկ կերպով պնդում է ամուսնանալ, և հարսանիքից հետո նրանք Սպրինգս քաղաքամասում, որը տեղակայված է Լոնգ Այլենդի արևելյան ափի գեղատեսիլ վայրում, գնում են փոքրիկ տնակ։
Պոլլոքը մի օր անցկացնում է արվեստանոցում և պատահաբար հայտնաբերում կտավի վրա ներկերի կիրառման նոր տեխնիկա։ Պարզվում է՝ փորձն այնքան հաջողված է, որ պատկերասրահում ցուցադրված բոլոր աշխատանքները վաճառվում են ամբողջությամբ, և կոլեկցիոներների հերթ է գոյանում։
Պոլլոքի մասին գրում են ամսագրերում, նրան հրավիրում մասնակցություն ունենալու ստեղծագործական առօրյայի մասին վավերագրական ֆիլմին։ Ժամանում են ընկերներն ու երկրպագուները։ Դարձյալ գլուխ է բարձրացնում հարբեցողության խնդիրը։ Նա առավել հաճախ է վիճում Լիի հետ։ Արդյունքում Լին որոշում է ինչ-որ ժամանակով մեկնել Եվրոպա։
Պոլլոքը Լոնգ Այլենդի իրենց բնակարան է բերում իր նոր ընկերուհուն՝ երիտասարդ Ռութ Կլիգմանին և նրա ծանոթին՝ Էդիտ Մեցգերին։ Պարասրահ այցելելուց հետո չափազանց հարբած ու հոգնած Պոլլոքը նստում է մեքենայի ղեկին և Ռութի հետ ճանապարհատրանսպորտային պատահարի զոհ դառնում (Էդիտը փրկվում է)։


== Դերեր ==


== Պարգևներ և անվանակարգեր ==
2000 թվական՝ Նյու Յորքի կինոքննադատների ասոցիացիայի մրցանակ՝ երկրորդ պլանի լավագույն դերասանուհու համար (Մարշա Գեյ Հարդեն).
2001 թվական՝ «Օսկար» մրցանակ՝ երկրորդ պլանի լավագույն դերասանուհու համար (Մարշա Գեյ Հարդեն), ինչպես նաև՝ լավագուն դերասան անվանակարգում (Էդ Հարիս).
2001թվական՝ ԱՄՆ–ի ազգային կինոքննադատների միության մրցանակ՝ երկրորդ պլանի լավագույն դերասանուհու համար (Մարշա Գեյ Հարդեն, երրորդ տեղ).
2001 թվական՝ Տորոնտոյի կինոքննադատների միության մրցանակ՝ լավագույն դերասանի համար (Էդ Հարիս).

2001թվական՝ «Անկախ ոգի» մրցանակ՝ երկրորդ պլանի լավագույն դերասանուհի անվանակարգում (Մարշա Գեյ Հարդեն)
2001թվական՝ «Ուղեկից» մրցանակ՝ դրամայում լավագույն դերասան անվանակարգում (Էդ Հարիս)


== Ծանոթագրություններ ==


== Արտաքին հղումներ ==
«Поллок»(անգլ.) ֆիլմը Internet Movie Database կայքում
Ընկուզենի մանջուրական

Ընկուզենի մանջուրական (լատ.՝ Juglans mandshurica), մինչև 25 մ բարձրությամբ հզոր ծառ է։ Սովորական (հունական) ընկուզենուց տարբերվում է խոշոր, մինչև 1.25 երկարությամբ և 40 սմ լայնությամբ կենտ փետրաձև տերևներով։ Երիտասարդ տարիքում շիվերը և տերևները ծածկված են լինում խիտ մազմզուկներով։


== Օգտակարություն ==
Ընկույզն ունի հաստ և ամուր պտղապատյան և համեմատաբար փոքր միջուկ, որը պարունակում է մեծ քանակությամբ օգտակար յուղեր։


== Պատկերասրահ ==

		
		


== Գրականություն ==
Ժ. Հ. Վարդանյան, Ծառագիտություն, Հայկական գյուղատնտեսական ակադեմիա, Երևան, 2005
Վիլալբա Սասեռա

Վիլալբա Սասեռա (կատ.՝ Vilalba Sasserra), մունիցիպալիտետ Իսպանիայում, գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Վալես Օրենտալ շրջանում։ Տարածքը կազմում է 5,87 կմ²։ Բնակչությունը՝ 689 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Pàgina web de l'Ajuntament Archived 2007-09-27 at the Wayback Machine.
Informació de la Generalitat de Catalunya Archived 2007-09-29 at the Wayback Machine.
Informació del Institut d'Estadística de Catalunya
Վուգար Հաշիմով

Վուգար Հաշիմով (ադրբ.՝ Vüqar Həşimov; հուլիսի 24, 1986, Բաքու - հունվարի 11, 2014, Հայդելբերգ, Գերմանիա), ադրբեջանցի շախմատիստ, 2002 թվականից՝ գրոսմայստեր։ Տղամարդկանց Ադրբեջանի շախմատի հավաքականի անդամ էր։ Երեք անգամ Ադրբեջանի շախմատի հավաքականում մասնակցել է շախմատային օլիմպիադաներին։
Մահացել է գերմանական կլինիկայում՝ գլխուղեղի չարորակ ուռուցքի դեմ բուժման կուրսն անցնելիս։


== Վարկանիշի փոփոխության գծապատկեր ==


== Հղում ==
Հարցազրույց (2005) (անգլ.)


== Ծանոթագրություններ ==
Տիգրան Քելեկյան

Տիգրան Կարապետի Քելեգեան (հունվարի 19, 1868(1868-01-19), Կեսարիա, Անկարայի վիլայեթ, Օսմանյան կայսրություն - հունվար 1951, Նյու Յորք, Նյու Յորք, ԱՄՆ), հասարակական գործիչ, դիվանագետ, հավաքորդ։


== Կենսագրություն ==
Տիգրան Քելեգեանը ծնվել է 1868 թվականին կեսարացի հայ վաճառական Կարապետ Քելեկյանի ընտանիքում։ Նախնական կրթությունն ստացել է Կոստանդնուպոլսի Հակոբ Գուրգենի հայկական վարժարանում։ 1892 թվականին եղբոր՝ Գևորգի հետ Ստամբուլում հիմնել են անտիկ իրերի բիզնես։ 1893 թվականին Քելեկյանը Չիկագոյի միջազգային ցուցահանդեսում հիմնել է Պարսկաստանի տաղավարը և ցուցադրել արևելյան իրերի իր հավաքածուն։ 1904 թվականին ԱՄՆ-ի Սենտ-Լուիս քաղաքում նշանավոր գորգավաճառ Հովհաննես Թավշանճյանի հետ սեփական ծախսով կառուցել են մի թանգարան-տաղավար, որտեղ ցուցադրել են պատմական գորգերի ու կերպասների թանկարժեք, հարուստ հավաքածու։ Պարսկական արվեստը միջազգային ասպարեզ հանելու, Պարսկաստանին մատուցած ծառայությունների համար Քելեկյանը շահի կողմից արժանացել է խանի տիտղոսի, պարգևատրվել «Շիր ի խուրշիդ» շքանշանով և 1884-1904 թվականներին եղել է Նյու Յորքում Պարսկաստանի պատվավոր հյուպատոսը։ Քելեկյանը ներկայացրել է միջագետքյան, ղպտական, պարսկական հախճապակե իրերի, բյուզանդական ու արևելյան մետաքսեղենի, հյուսվածքների, կերպասների, թավիշների ու գորգերի, հայկական ձեռագրերի իր հավաքածուն 1907 թվականին Փարիզի դեկորատիվ արվեստի թանգարանում, 1912 թվականին՝ Լոնդոնի Սաութ Կենսինգտոն, 1931 թվականին՝ Բրիլինգտոն Հաուզ և այլ ցուցահանդեսներում, իսկ 1936 թվականին, որպես աներկբա հեղինակություն, Լենինգրադում մասնակցեց պարսկական արվեստի 3-րդ միջազգային կոնգրեսին։
1909 թվականին Ադանայի հայոց կոտորածներից հետո 1912 թվականին Դորթյոլում հիմնել է Քելեկյան որբանոցը, որը հետագայում տեղափոխվեց Բեյրութ և գոյատևեց մինչև 1932 թվականը, այսինքն, մինչ որբերը կմեծանային։ 1910 թվականից եղել է ՀԲԸՄ բարերար, ապա՝ վարչության անդամ, իսկ 1922 թվականից՝ փոխնախագահ։ Նա բարեգործություն է արել նաև Կոստանդնուպոլսի Սուրբ Փրկչյան ազգային հիվանդանոցին, Երուսաղեմի Սուրբ Հակոբ վանքին, Կեսարիայի որբերին, Փարիզի հայ ուսանողներին, Կահիրեի «Կեսարիո և շրջակայքի հայրենակցական միությանը։ 1910-ական թվականներին ֆինանսական, նյութական ու բարոյական օժանդակություն է ցույց տվել նկարիչներ Բրաքին, Մատիսին, Պիկասոյին։
Քելեկյանը եռանդորեն մասնակցել է ազգային-քաղաքական խնդիրների լուծմանը. 1912-1920 թվականներին եղել է Ազգային պատվիրակության անդամ, 1918-1920 թվականներին՝ Համահայկական համագումարների պատգամավոր և ջանք չի խնայել Հայ դատի, հայոց պետականության վերականգնման և ամրապնդման համար։ Հայաստանում խորհրդային կարգերի հաստատումից հետո, Քելեկյանն, այն համարելով չարյաց փոքրագույն՝ ստեղծել էր մի օջախ, որտեղ հայության մի հատվածը կարող էր ապահով և անվտանգ գոյատևել։
Հայաստանի ազգային պատկերասրահին է նվիրել հայ նկարիչների 18 կտավներ, Մաշտոցի անվան մատենադարանին՝ Իգնատիոսի 13-րդ դ. ավետարանը, իսկ 1946 թվականին նպաստեց հայրենադարձության կազմակերպմանը։


== Պարգևներ ==
Ֆրանսիական Պատվո լեգեոնի շքանշանի ասպետ
«Շիր ի խուրշիդ» շքանշան, խանի տիտղոս


== Ծանոթագրություններ ==
Ալաս ի Սերկ

Ալաս ի Սերկ (իսպ.՝ Alàs i Cerc, բասկ.՝ Alas i Cerc), Իսպանական մունցիպալիտետ, գտնվում է Կատալոնիայի ինքնավար համայնքի Լեյդա (ռուսերեն՝ Льейда(չաշխատող հղում)) մարզում։ Մունիցիպալիտետը մտնում է Ալտ-Ուրժել համայնքի կազմի մեջ։ Զբաղեցրած տարածքը կազմում է 57.7 կմ2։ Բնակչությունը կազմում է 386 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
պաշտոնական կայք Archived 2010-03-31 at the Wayback Machine.
Datos generales
Datos estadísticos
Նեխաևսկի շրջան

Նեխաևսկի շրջան (ռուս.՝ Нехаевский муниципальный район), մունիցիպալ շրջան Ռուսաստանի Դաշնության Վոլգոգրադի մարզում։
Ստեղծվել է 1928 թվականին։ Վարչական կենտրոնը՝ Նեխաևսկայա։


== Աշխարհագրություն ==
Շրջանի տարածքի մակերեսը կազմում է 2220 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 15195 մարդ։ Բնակչության խտությունը կազմում էր 6,84 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Աասումեցա

Աասումեցա (էստ․՝ Aasumetsa), գյուղ Էստոնիայի Լյաենե-Վիրումաա նահանգի Վիհուլա շրջանում։
2011 թվականի տվյալներով գյուղում բնակվում էր 2 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Անտրացիտի շրջան

Անտրացիտի շրջան (ուկրաիներեն՝ Антрацитівський район), շրջան Ուկրաինայի Լուգանսկի մարզում։
Ստեղծվել է 1936 թվականին։ Վարչական կենտրոնը՝ Անտրացիտ։


== Աշխարհագրություն ==
Շրջանի տարածքի մակերեսը կազմում է 1700 կմ²։


== Բնակչություն ==
2001 թվականի մարդահամարի արդյունքներով շրջանում բնակվում էր 36971 մարդ։ Բնակչության խտությունը կազմում էր 21,75 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Սարդ-կնոջ համբույրը

Սարդ-կնոջ համբույրը (պորտ.՝ O Beijo da Mulher Aranha, անգլ.՝ Kiss Of The Spider Woman), 1985 թվականի բրազիլիա-ամերիկյան դրամատիկ ֆիլմ, որը նկարահանել է ռեժիսոր Հեկտոր Բաբենկոն՝ ըստ Լեոնարդ Շրեդերի՝ Մանուել Պուիգի նույնանուն վեպի վրա հիմնված սցենարի։ Պատկերում գլխավոր դերերը կատարել են Ուիլյամ Հյորթը, Ռաուլ Հուիլիան, Սոնյա Բրագան, Ժոզե Լևգոյը, Միլտոն Գոնսալվեսը և Դենիզ Դյումոնը։


== Սյուժե ==
Հարավամերիկյան բանտում երկուսը հայտնվել են մի բանտախցում․ առաջինը՝ «անպարկեշտ վարքի» համար՝ համասեռամոլ է, իսկ մյուսը՝ քաղաքական պատճառներով։ Մինչ առաջինը փորձում է փախչել իրականությունից, երկրորդը մտածում է ստեղծված իրավիճակի պատճառների մասին։ Նրանք պետք է սովորեն, հասկանալ և հարգել միմյանց։


== Դերասանական կազմ ==
Ուիլյամ Հյորթ՝ Լուիս Մոլինա
Ռաուլ Հուիլիա՝ Վալենտին Արեգուի
Սոնյա Բրագա՝ Լենի Լամաինսոն /Մարթա/ սարդ-կին
Ժոզե Լևգոյ՝ վերակացու
Միլտոն Գոնսալվես՝ ոստիկանության գաղտնի սպա
Միրիամ Պիրես՝ Մոլինիի մայրը
Նունո Լեալ Մայա՝ Գաբրիել
Ֆեռնանդո Տոռես՝ Ամերիկո
Պատրիսիո Բիսո՝ Գրետա
Էրսոն Կապրի՝ Վերներ
Դենիզ Դյումոն՝ Միշել
Ուիլսոն Գրեյ՝ սպասավոր
Միգել Ֆալաբելա՝ լեյտենանտ


== Մրցանակներ և անվանակարգեր ==
1986 թվական՝ «Օսկար» մրցանակ լավագույն տղամարդկային դերի համար (Վիլյամ Հյորթ), ինչպես նաև 3 անվանակարգ՝ լավագույն ֆիլմ (Դևիդ Ուայզման), լավագույն ռեժիսոր (Հեկտոր Բաբենկո), լավագույն ադապտացված սցենար (Լեոնարդ Շրեդեր)
1986 թվական՝ «Ոսկե գլոբուս» մրցանակի 4 անվանակարգ՝ լավագույն ֆիլմ (դրամա), լավագույն տղամարդկային դեր դրամայում (Վիլյան Հյորթ և Ռաուլ Հուլիա), երկրորդ պլանի լավագույն կանացի դեր (Սոնյա Բրագա)
1986 թվական՝ «BAFTA» մրցանակ լավագույն տղամարդկային դերի համար (Ուիլյամ Հյորթ)
1986 թվական՝ «Անկախ ոգի» հատուկ մրցանակ
1985 թվական՝ «ԱՄՆ-ի կինոքննադատների ազգային խորհրդի» մրցանակ լավագույն տղամարդկային դերի համար (Ուիլյան Հյորթ և Ռաուլ Հուլիա), ինչպես նաև ընդգրկվել է տարվա լավագույն տասը ֆիլմերի ցանկում
1985 թվական՝ «Կաննի կինոփառատոն»-ում  մրցանակ լավագույն տղամարդկային դերի համար, ինչպես նաև Ոսկե արմավենու ճյուղ անվանակարգ։


== Ծանոթագրություններ ==
Մայրություն (այլ կիրառումներ)

Մայրություն անվանումը կարող է ունենալ հետևյալ կիրառումները․

Մայրություն - տվյալ մորից երեխայի սերված լինելը՝ քաղաքացիական կացության ակտերի գրանցման (զագսի) մատյաններում երեխայի ծննդի գրանցմամբ,
Մայրություն (քանդակ, Երևան, Հռիփսիմե Սիմոնյան) - քանդակ Երևանում, Նոր Նորք վարչական շրջանի 2-րդ զանգվածում, Գայի պողոտայի մոտ,
Մայրություն (արձանաշար, Երևան) - արձանաշար Երևանում, Արամի փողոցում, Պարթև Մարգարյանի անվան ծննդատան մոտ։
Քեթրին Նոել Բրոսնահեն

Քեթրին Նոել Բրոսնահեն, (անգլ.՝ Katherine Noel Brosnahan, դեկտեմբերի 24, 1962(1962-12-24), Կանզաս Սիթի, Միսսուրի - հունիսի 5, 2018(2018-06-05), Նյու Յորք շրջան, Նյու Յորք), ըստ մասնագիտության հայտնի է Քեյթ Սփեյդ (անգլ.՝ Քեյթ Սփեյդ) կամ Քեյթ Վալենտին անգլ.՝ Քեյթ Վալենտին՝ ամերիկացի մոդելավորող և գործարար։


== Կյանքի և կարիերայի վաղ տարիներ ==
Բրոսնահենը ծնվել է Միսսուրի նահանգի Կանզաս Սիթիում, Էրլ Ֆրենսիս Բրոսնահենի (1929—20.06.2018) և Ջուն Բրոսնահենի (Մալլեն) ընտանիքում։ Ավարտել է աղջիկների համար նախատեսված Սբ․ Թերեզայի անվան կաթոլիկ ակադեմիան։ Սովորել է Կանզասի համալսարանում, ապա ուսումը շարունակել Արիզոնա նահանգի համալսարանում, որտեղ դարձել է Կապպա Կապպա Գամմա ակումբի անդամ և 1985 թվականին ստացել Ժուռնալիստի մասնագիտություն։
1986 թվականին աշխատել է Մանհեթենի ««Mademoiselle»» ամսագրի աքսեսուարների բաժնում, որպես Քեթի Բրոսնահեն։
1991 թվականին ազատվում է ««Mademoiselle»»-ից, որտեղ այդ պահին նորաձևության բաժնի ավագ խմբագիր էր։ «Mademoiselle»-ում աշխատելու ժամանակ նկատել է, որ շուկայում չկան նորաձև պայուսակներ և որոշել՝ ստեղծել իր սեփական պայուսակները։
1993 թվականին Քեյթը և Էնդի Սփեյդը հիմնադրեցին «Kate Spade New York» ապրանքանիշը։
1999 թվականաին «Neiman Marcus Group»-ին վաճառեց «Kate Spade New York»-ի 56 %-ը, իսկ մնացածը՝ 2006 թվականին։
2016 թվականին նա իր գործընկերների հետ թողարկեց նորաձևության նոր ապրանքանիշ՝ «Frances Valentine»-ը։


== Անձնական կյանք և մահ ==
Դերասանուհի Ռեյչել Բրոսնահենը Սփեյդի զարմուհին է։
1994 թվականին Սփեյդը ամուսնացել է էնդի Սփեյդի հետ, ով կոմիկ դերասան Դեյվիդ Սփեյդի եղբայրն է։ 2005 թվականի փետրվարի 18-ին  ծնվել է նրանց միակ աղջիկը՝ Ֆրենսիս Բեաթրիս Սփեյդը։ Քեյթի կյանքի վերջին 10 ամիսներին ամուսինները ապրել են առանձին՝ հարևան տներում և չեն ամուսնալուծվել, պահպանելով ընկերական հարաբերություններ համատեղ դաստիարակել են իրենց աղջկան։
Սփեյդն ինքնասպան է եղել 2018 թվականի հունիսի 5-ին՝ կախվելով Նյու Յորքի իր բնակարանում։ Նրա մոտ գտել են երկտող ուղղված իր աղջկան։
Հետագայում պարզվել է, որ Սփեյդը ինքնասպանության է դիմել երկարամյա դեպրեսիայի շնորհիվ, կապված բիզնեսի և անձնական կյանքի հետ, ինչի պատճառով նա տրվել է խմիչքին։ Նրա ամուսինը պնդել է, որ նա ալկոհոլի և թմրանյութի հետ կապված խնդիրներ չի ունեցել, բայց վերջին 5 տարիներին դեպրեսիայի պատճառով այցելել է համապատասխան մասնագետնրի և ընդունել դեղորայք։
Սփեյդի հայրը՝ 89-ամյա Էրլ Ֆրենսիս Բրոսնահենը մահացել է 2018 թվականի հունիսի 20-ին՝ աղջկա հուղարկավորությունից մեկ օր առաջ։


== Ծանոթագրություններ ==
Տոսիհիրո Այոմա

Տոսիհիրո Այոմա (ճապ.՝ 青山 敏弘, Աոյոմա Տիսիհիրո, փետրվարի 22, 1986(1986-02-22), Կուրասիկի, Օկայամա (պրեֆեկտուրա), Ճապոնիա), ճապոնացի ֆուտբոլիստ, «Սաֆրեչչե Հիրոսիմա» ակումբի և Ճապոնիայի հավաքականի  խաղացող։


== Ակումբային կարիերա ==
2012 թվականի մայիսին Այոման արժանացել է ուշադրության այն բանից հետո, երբ դաշտի իր կեսից գոլ է խփել «Իոկոգամա Ֆ. Մարինիոսի» դեմ խաղում։ Նա նկատել է որ դարպասապահը շատ է հեռացել իր դարպասից և 60 մետրից գնդակը բարձր հետագծով ուղարկել է հակառակորդի դարպասը։
2012 թվականի աշխարհի ակումբային առաջնությունում Աոյաման նորից հիշեցրել է, որ ինքը տիրապետում է լավ հեռահար հարվածին։ Քառորդ եզրափակիչ դուրս գալու համար անցկացված փլեյ-օֆֆի՝ նորզելանդական «Օքլենդ Սիթի» ակումբի ակումբի դեմ խաղում Աոյոման իր թիմին հաղթանակ է բերել 1:0 հաշվով՝ գոլ խփելով 20 մետր հեռավորությունից։


== Խաղային վիճակագրություն ==
2019 թվականի հունվարի 1-ի դրությամբ


== Ծանոթագրություններ ==
Կալմիկով (Եգորլիկսկի շրջան)

Անվան այլ կիրառումների համար տե՛ս՝ Կալմիկով (այլ կիրառումներ)Կալմիկով (ռուս.՝ Калмыков), գյուղակ (խուտոր) Ռուսաստանի Դաշնության Ռոստովի մարզի Եգորլիկսկի շրջանում։ Մտնում է Օբյեդենյոնի գյուղական համայնքի կազմի մեջ։
Բայշու Կուրուի գավառ

Բայշու Կուրուի գավառ (պորտ.՝ Microrregião do Baixo Curu) գավառ Բրազիլիայում, մտնում է Սեարա նահանգի մեջ։ Մտնում է Ժագուարիբի նահանգի մարզի մեջ։ Բնակչությունը կազմում է 102 352 մարդ 2006 թվականի տվյալով։ Զբաղեցված տարածքը 1438,770  կմ²։ Բնակչության խտությունը 71,1  մարդ/կմ²։


== Վիճակագրություն ==
Համախառն ներքին արտադրանքը կազմել է 209 722 391,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 2 182,91 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,647։


== Գավառի կազմ ==
Գավառի կազմի մեջ են մտնում հետևյալ համայնքները.

Պարակուրու
Պարայպաբա
PRISM (հետախուզական ծրագիր)

PRISM (Program for Robotics, Intelligents Sensing and Mechatronics), ԱՄՆ-ի պետական ծրագիր, որով հետևում են մարդկանց էլեկտրոնային փոստերին, առցանց գործունեությանը և ընդհանրապես, համացանցում արված ամեն գործողության։ Այն վերահսկվում է ԱՄՆ Ազգային անվտանգության գործակալության կողմից 2007 թվականից։ Պաշտոնապես համարվում է բացարձակ գաղտնի։
Լայն մասսաներին այս ծրագրի գոյության մասին հայտնի դարձավ 2013 թվականի հունիսի 6-ին, երբ PRISM գաղտնի հետախուզական ծրագրի տեսաբացիկներից հրատարակվեցին Վաշինգտոն Փոստ և «Գարդիան» ամսագրերում։
Վաշինգտոն Փոստի՝ 2010 թվականի տվյալներով, ամեն օր ԱԱԳ-ի տվյալների հավաքագրման համակարգը (այդ թվում նաև՝ PRISM) որսացել և ձայնագրել են մոտավորապես 1,7 մլրդ հեռախոսային խոսակցություններ և էլեկտրոնային հաղորդագրություններ և կատարել գրեթե 5 մլրդ արձանագրություն ամբողջ աշխարհում բջջային կապի օգտատերերի շարժի վերաբերյալ։


== Ծանոթագրություններ ==


== Արտաքին հղումներ ==
Под колпаком у PRISM. Раскрыта гигантская секретная программа слежки американских спецслужб за пользователями интернета // Взгляд.ру, 7 июня 2013
Tech companies reportedly built 'secure portals' for government surveillance in lieu of 'direct access' to servers // The Verge, June 7, 2013
Скандал вокруг сбора данных о звонках в США // РИА Новости
Защита конфиденциальных данных и анонимность в интернете
Как Обойти Интернет Цензуру Archived 2013-07-23 at the Wayback Machine.
Скрытое использование сети Интернет(չաշխատող հղում)
Сетевая анонимность
Մ.թ.ա. 638


== Դեպքեր ==


== Ծնունդներ ==


== Մահեր ==
Տամպա Բեյ Լայթնինգ

«Տամպա Բեյ Լայթնինգ» (անգլերեն՝ Tampa Bay Lightning), ամերիկյան պրոֆեսիոնալ հոկեյի ակումբ։ Հանդես է գալիս Հոկեյի ազգային լիգայի (NHL) Արևելյան կոնֆերենցիայի Ատլանտիկ դիվիզիոնում։ Տեղակայված է ԱՄՆ Ֆլորիդա նահանգի Տամպա քաղաքում։ Հիմնադրվել է 1991 թվականին և առաջնաելույթն սկսել 1992-93 մրցաշրջանում։
Սթենլիի գավաթն ակումբը նվաճել է 1 անգամ՝ 2004 թվականին՝ մինչ այդ համարվելով լիգայի ետնապահ թիմերից մեկը։
Տան հանդիպումներն անցկացնում է «Ամալի արենա» մարզապալատում։


== Արտաքին հղումներ ==
Պաշտոնական կայք Archived 2014-12-21 at the Wayback Machine.
Աստերոիդների ցանկ (249401-249500)

Աստերոիդների ցանկ (249301-249400)  • Աստերոիդների ցանկ  • Աստերոիդների ցանկ (249501-249600)
 Աստերոիդների ցանկ (249301-249400)  • Աստերոիդների ցանկ  • Աստերոիդների ցանկ (249501-249600)
Ալժիրի դրոշ

Ալժիրի դրոշը (արաբերեն արաբ․՝ علم الجزائ‎‎, բերբերերեն Acenyal n Dzayer) բաղկացած է երկու հավասար ուղղահայաց մասերից։ Կենտրոնում տեղադրված են կարմիր աստղ և կիսալուսին։ Սպիտակ գույնը խորհրդանշում մաքրություն, կանաչը իսլամի գույնն է։


== Պատկերասրահ ==

		
		


== Արտաքին հղումներ ==
«Ալժիր», Աշխարհի դրոշներ
Դու (դեպարտամենտ)

Անվան այլ կիրառումների համար տե՛ս՝ Դու (այլ կիրառումներ)Դու (ֆր.՝ Doubs), դեպարտամենտ Ֆրանսիայի կենտրոնական մասում։ 1999 թվականի տվյալներով բնակչությունը կազմել է 499 062 մարդ, ինչը 51-րդ ցուցանիշն է։


== Պատմություն ==
Անտիկ ժամանակներում Դուի տարածքում բնակվում էին կելտական սեքվաններ ցեղերը։ Ավանդույթի համաձայն, քրիստոնեությունն այստեղ է թափանցել Ֆերեոլ և Ֆերյուս Բեզանսոնցի եղբայրների քարոզների շնորհիվ, ովքեր սպանվեցին 212 թ.:

XI դարում կայսեր կամքով այստեղ կազմավորվեց Բուրգունդիա կոմսությունը, այնուհետև, XIV դարում, այն միացավ Ֆրանսիային։ 1477 թ. տարածքն անցնում է Հաբսբուրգներին, չնայած Լյուդովիկոս XI-ի ռազմական միջամտությանը։
Դուն 1790 թ. մարտի 4-ին Ֆրանսիական հեղափոխության ժամանակ կազմավորված առաջին 83 դեպարտամենտներից մեկն է։ 

Դու դեպարտամենտի կարգային թիվն է՝ 25։


== Աշխարհագրական տվյալներ ==
Իր անունն ստացել է Դու գետից։ Բնաշխարհը պայմանավորված է Յուրա լեռների մոտ գտնվելով։ Գտնվում է նախկին Ֆրանշ-Կոնտե գավառի տարածքում։ Երեք կողմերից Դու դեպարտամենտը շրջապատում են Յուրա, Վերին Սոն, Բելֆոր տարածք դեպարտամենտը, արևելքից սահմանակից է Շվեյցարիայի Վե, Նևշատել և Յուրա կանտոններին։ Տարածքը 5 234 կմ² է։


== Քաղաքականություն ==
Գերագույն խորհրդի նախագահը Կլոդ Ժաներոտն է, ով ներկայացնում է Ֆրանսիայի սոցիալիստական կուսակցությունը։


== Զբոսաշրջություն ==
Դու դեպարտամենտում տուրիզմը հիմնականում ունի «ընտանիքային բնույթ»։ Նրանց համար Սեն-Պուեն լճի ափերին կազմակերպված են հանգստի մի քանի մարզական կենտրոն, որտեղ կարելի է զբաղվել այնպիսի մարզաձևերով, ինչպիսիք են՝ լեռնային հեծանվավազքը, դահուկավազքը, ձիարշավները, նավակներով ձկնորսությունը։ Նաև հնարավորություն կա զբաղվելու քարանձավների ուսումնասիրությամբ։ 

Զբոսաշրջային եկամուտը կազմում է Դու դեպարտամենտի եկամուտների համարյա 40%-ը, որը համարժեք է ամբողջ Ֆրանսիայի նույն բնույթի եկամտի 1%-ը։ Տուրիզմի բնագավառում կա ավելի քան 15000 աշխատատեղ։

Նաև Դու դեպարտամենտում գտնվում են բազմաթիվ տեսարժան վայրեր, որոնցից ամենանշանավորներն են Բեզանսոնի ամրոցը, թագավորական Արկ-է-Սանան աղի գործարանը, Ժու դղյակը, Լո գյուղը, Մոնբելյար դղյակը և այլն։ Ճանաչողական տուրիզմը կողմնորոշված է դեպի ժամացույցների պատրաստման հետ կապված ժողովրդական արհեստները, ինչպես նաև՝ պատմական տեսարժան վայրերը։


== Խոհանոց ==
Դու դեպարտամենտում խոհանոցն զբաղեցնում է կարևոր տեղ, մասնավորապես, այստեղ է արտադրվում հայտնի Կոմտե պանիրը և հնարավորություն է ստեղծված այցելելու այն մառանները, որտեղ այս պանիրը հասունանում է։


== Ծանոթագրություններ ==


== Արտաքին հղումներ ==
Պաշտոնական կայք Archived 2003-12-15 at the Wayback Machine.
Կիվեռի

Կիվեռի (էստ․՝ Kõveri), գյուղ Էստոնիայի Պյարնումաա նահանգի Սուռյու շրջանում։
2011 թվականի տվյալներով գյուղում բնակվում էր 5 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(3943) Սիլբերման

(3943) Սիլբերման (անգլ.՝ Silbermann), աստերոիդ աստերոիդների հիմնական գոտում։ Հայտնաբերվել է 1981 թվականի սեպտեմբերի 3-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,273795 ա. մ., առավելագույնը մոտենում է 1,8425 ա. մ. հեռավորության վրա և հեռանում 2,7051 ա. մ.։ Արեգակի շուրջ մեկ ամբողջական պտույտ է կատարում 1252,35 երկրային օրվա ընթացքում, իր ուղեծրով շարժվելով միջինում 0,28746 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,47° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3943) Սիլբերման աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Համատեղ ձեռնարկություն

Համատեղ ձեռնարկություն, կոլեկտիվ կամ խառը սեփականության վրա հիմնված իրավաբանական անձի կարգավիճակ ունեցող, օտարերկրյա քաղաքացիների, կազմակերպությունների պարտադիր գույքային կամ արտարժույթային ներդրմամբ ձեռնարկություն է։ Այն կարող է ստեղծվել և գործել ընկերությունների տեսքով։ Համատեղի կարգավիճակ ստանալու համար ձեռնարկությունը պետք է ունենա առնվազն մեկ օտարերկրյա մասնակից։ Համատեղ ձեռնարկությունը, որպես կանոն, համարվում է այն երկրինը, որտեղ ստեղծվում և գործում է։ Այսպիսի ձեռնարկությունները ստանում են հարկային, մաքսային, եկամուտների փոխանցման և այլ արտոնություններ։


== Աղբյուրներ ==
ՀՀ քաղաքացիական օրենսգիրք։ ՀՀ պաշտոնական տեղեկագիր, 17, Երևան
Յու. Սուվարյան «Մենեջմենթ», Ք․ Երևան, 2003 թ
Տիգրան Էվինյան, Ձեռնարկության Էկոնոմիկա, 2007 թ
Չեստոխովա

Չեստոխովա (լեհ.՝ Częstochowa  [t͡ʂɛ̃stɔˈxɔva]), հանդիպում է նաև որպես Չենստոխով, Չենստոխաու (գերմանական տարբերակ), քաղաք Լեհաստանի հարավում՝ Սիլեզյան նահանգում՝ Վարտա գետի մոտ։ Լեհաստանի հոգևոր մայրաքաղան է և գլխավոր ուխտատեղին։ 2004 թվականի տվյալներով՝ բնակչությունը կազմում է 248,032 մարդ։
Չեստոխովան լեհերենից թարգմանվում է որպես «հաճախ թաքնվող»։


== Տեսարժան վայրեր ==
Քաղաքը հայտնի է աստվածածնի սրբապատկերով, որ պահպանվում է 1382 թվականից Յասնայա Գորա վանքում։ Այդ վանքի պաշտպանությունը 17-րդ դարի լեհ-շվեդական ընդհարումների ընթացքում նկարագրվում է Հենրիկ Սենկևիչի «Ջրհեղեղը» վեպում։


=== Թանգարաններ ===
Չեստոխովի քաղաքապետարան
Գեղանկարչության և քանդակագործության պատկերասրահ
Պոեզիայի տուն
Երկաթե ճանապարհների պատմության թանգարան
Երկաթի հանքաքարի թանգարան, որ միակն է Լեհաստանում
Ազգագրական սրահ
Աստղադիտարան
		
		
		
		
		
		
		
		
		
		


== Պատմություն ==
Չեստոխովայի մասին առաջին հիշատակումները հայտնվել են 1220 թվականին, սակայն այն քաղաք է դարձել 14-րդ դարում (1370-ից 1377 թվականների ընթացքում), իսկ 1826 թվականին միացվել են Չենստոխովա և Չենստոխովկա քաղաքները։
1793 թվականին՝ Պրուսիայի երկրորդ բաժանումից հետո քաղաքը հանդիսանում էր Վարշավայի դքսություն վարչական շրջանի կենտրոնը։
1939 թվականին քաղաքը գտնվել է Գերմանիայի սահմանի մոտ և գրավվել է սեպտեմբերի 2-3-ի ընթացքում։ 1942 թվականի ապրիլին ազգայնամոլները Չեստոխովայում ստեղծեցին հրեական գետտո, որի բյակիչների թիվը հասնում էր 48,000-ի։
1945 թվականի հունվարի 16-17-ը քաղաքը հանկարծակիորեն ազատվեց խորհրդային բանակի տանկային հարվածի արդյունքում։
1945 թվականից հետո Չեստոխովան կրկին անցավ Կելցեյան նահանգի կազմի մեջ։ 1975-1998 թվականներին Չեստոխովան եղել է Չենստոխովայի նահանգի կենտրոնը։


== Վարչական բաժանում ==

Չեստոխովա և Չենստոխովկա քաղաքները միացել են 1826 թվականներին։ Ավելի ուշ ծաղկում ապրող այս քաղաքը ընդլայնվել է հարևան քաղաքների և գյուղերի հետ միավորման արդյունքում։ Այժմ Չեստոխովան ընդգրկում է քաղաքային 20 թաղամասեր։


== Մշակույթ, գիտություն, կրթություն ==
Քաղաքում կան

Ադամ Մացկևիչի անվան թատրոն
Բրոնիսլավ Գուբերմանի անվան ֆիլհարմոնիա
Արվեստի միջին և բարձր դպրոցներ
Չեստոխովի պոլիտեխնիկական համալսարան
Յան Դլուգաշի անվան ակադեմիա


== Քույր քաղաքներ ==


== Ծանոթագրություններ ==


== Արտաքին հղումներ ==
Քաղաքի պաշտոնական կայքը (ռուսերեն) Archived 2013-12-20 at the Wayback Machine.
Կոտայքի թեմ

Հայ Առաքելական Սուրբ Եկեղեցու Կոտայքի թեմը ստեղծվել է Ամենայն Հայոց Կաթողիկոս Գարեգին Առաջինի (1995-1999) 1996 թ մայիսի 30-ի պաշտոնագրով. ներառնելով Հայաստանի Կոտայքի մարզը։ Մինչ այդ հիշյալ տարածքը գտնվում էր Արարատյան Հայրապետական թեմի կազմում. իսկ ավելի վաղ այն կենտրոնական մասն է կազմել է Հայ Եկեղեցու պատմական աթոռներից մեկի՝ Բջնիի եպիսկոպոսության։ Հիշարժան է. որ Բջնիի աթոռը միջնադարում եղել է մեկը այն կարևորագույն չորս աթոռներից, առանց որոնց աթոռակալների համաձայնության անհնար էր Ամենայն Հայոց կաթողիկոսի ընտրությունը (այսօրինակ պատիվ ունեին նաև Սյունյաց, Հաղպատի և Արտազի աթոռները)։
Բջնիի աթոռը Հայաստանի եպիսկոպոսությունների մեջ այն եզակիներից մեկն է, որի հիմնադրման վերաբերյալ պահպանվել է համապատասխան կաթողիկոսական հրամանը՝ վիմագիր արձանագրության տեսքով։ Արձանագրությունը գրվել է 1031 թվականին Պետրոս Ա. Գետադարձ (1019-1058) կաթողիկոսի կողմից, Բջնիի Ս. Աստվածածին եկեղեցու պատին։ Ուշագրավ է, որ նոր եպիսկոպոսարանի հաստատման հրամանը թեև անմիջականորեն արձակված էր կաթողիկոսի կողմից, սակայն ժամանակի թագավորը՝ Սմբատ Բ. Տիեզերակալը ևս կամակից էր այս որոշմանը. Արձանագրության մեջ կարդում ենք.«Շնորհիւն Աստուծոյ այս հրամանք է իմ` տեառն Պետրոսի և Սմբատայ Շահնաշահի, որ հաստատեայ եպիսկոպոսարան ի Բջնի քաղաքս զսուրբ Աստուածածնիս հիմնարկեալ կատարեաց Գրիգոր իշխանաց իշխան, որդի Վասակայ, և տուաւ վիճակ ի ս. Աստուածածինս ի Փոշեհանից մինչև ի Նիգ և Դիւատունս... և Աղստև. տուաք գաւազան և ս. նշան և աթոռ»։ Բջնիի աթոռը հետագայում մեծ հռչակ է ստացել և տեղի եպիսկոպոսները կոչվել են Արարատյան գավառի դիտապետ։ 1267 թ. մի հիշատակարանում Բջնիի արքեպիսկոպոս Գրիգորը հիշատակվում է հետևյալ կերպ. «...արքեպիսկոպոսն տէր Գրիգոր, որ ունէր զվերատեսչութիւն այցելականն դիտման քահանայական դասու կատարող պետութեան Այրարարատեան նահանգին, ներակայան ունելով զամուրն Բջնի»։ Իսկ 1406 թ. Մանուել անունով առաջնորդը հիշվում է որպես «եպիսկոպոս Բըջնո և Այրարատեան նահանգի»։
Բջնիի եպիսկոպոսական աթոռի պատմությունն առանձին հանգամանալից ուսումնասիրության չի ենթարկվել և այդ ուղղությամբ կատարված միակ աշխատանքը թերևս Ղ.Ալիշանի կազմած Բջնիի եպիսկոպոսների գավազանագիրքն է, որը ևս զգալի լրացումների կարիք ունի։ Այնուհանդերձ ներկայացնենք այդ անվանացանկը, ըստ հիշատակման թվականների, որոշ հավելումներով և առաջնորդներից մի քանիսի մասին հակիրճ տվյալներով։
1031-50 Եփրեմ
1051 Հովհաննես
1205-10 Վրթանես (մասնակցել է Լոռիի և Անիի եկեղեցական ժողովներին)
1246-47 Վանական
1267 Գրիգոր
1299 Հովհաննես (Ստեփանոս Օրբելյանի գործակից)
1306 Սարգիս
1358-87 Վանական
1406 Մանուել
1441 Հովհաննես (կաթողիկոսական Աթոռը Ս. Էջմիածնում վերահաստատող ժողովի մասնակից
1610-24 Մանուել Երաժիշտ
1631 Փիլիպոս (հետագայում՝ կաթողիկոս)
1643 Փիլիպոս
1646-66 Մովսես րաբունապետ
1653 Մանուել
1688 Սիմոն
1690-1701 Մեսրոպ
1708-16 Հովհաննես
1733 Դավիթ
1740 Կարապետ։
Նևին Չոքայ

Նևին Չոքայ (թուրքերեն՝ Nevin Çokay, 1930, Ստամբուլ, Թուրքիա - հուլիսի 24, 2012(2012-07-24), Ֆոչա, Իզմիրի մարզ, Թուրքիա), թուրք նկարիչ, ավագ դպրոցի արվեստի և արվեստի պատմության ուսուցիչ։


== Կենսագրություն ==
Նևին Չոքայը ծնվել է 1930 թվականին Ստամբուլում։ Մանությունն անցել է Թուրքիայի տարբեր շրջաններում։ 1947 թվականին ընդունվել է Միմար Սինանի անվան գեղարվեստի համալսարան, սովորել Բեդրի Ռահմի Էյուբօղլու ստուդիայում։ Համալսարանն ավարտել է 1953 թվականին։ Եղել է նաև ՊԵՆ ակումբի անդամ։ Առաջին ցուցահանդեսը տեղի է ունեցել 1953 թվականին Ստամբուլի «Մայա» պատկերասրահում։ 1950-1953 թվականներին եղել է Նեդիմ Օթյամի ղեկավարությամբ գործող թուրքական ժողովրդական երաժշտության պետական երգչախմբի անդամ։ Բացի Իտալիայում համերգներին և ազգագրական միջոցառումներին մասնակցելուց, Նևին Չոքայն աշխատել է նաև որպես հնչյունային դերասան և հանդես եկել Yurda Dönüş ֆիլմում։
1954 թվականից Չոքայն ամբողջությամբ նվիրվել է նկարչությանը։ Նրա նկարները ցուցադրվել են Անկարայի Կերպարվեստի և քանդակի պետական թանգարանում հատուկ ցուցահանդեսների ժամանակ և Փարիզի երիտասարդ նկարիչների բիենալեում։ 1961 թվականին արժանացել է Ստամբուլի արվեստի փառատոնի երկրորդ մրցանակին։ 1979 թվականին Չոքայը հրավիրվել է Հոլանդիա, որտեղ նրա նկարները ցուցադրվել են Դեյվենտերի, Հաագայի և Ռոտերդամի տարբեր թանգարաններում ու պատկերասրահներում ամբողջ տարվա ընթացքում։ Նևին Չոքայի կտավները գտնվում են Գերմանիայի և Նիդերլանդների հանրային և մասնավոր հավաքածուներում, Անկարայի Կերպարվեստի և քանդակի պետական թանգարանում, Թուրքիայի մշակույթի և զբոսաշրջության նախարարությունում, Ստամբուլի քաղաքային վարչությունում, Ստամբուլի համալսարանում, նախկին Հարավսլավիայի Umjetnicka Galerij-ում։
Չոքայը 17 տարի ավագ դպրոցներում աշխատել է որպես արվեստի և արվեստի պատմության ուսուցիչ, 10 տարի նկարչության մասնավոր դասեր է տվել տարբեր ստուդիաներում։ Կյանքի վերջին 10 տարիներին աշխատել է Իզմիրի մարզի Ֆոչա քաղաքի իր մասնավոր ստուդիայում։
Չոքայը մահացել է Ֆոչայում 2012 թվականին 82 տարեկան հասակում։ Ամուսնացած է եղել, ունեցել է մեկ որդի։


== Ծանոթագրություններ ==


== Արտաքին հղումներ ==
Պաշտոնական կայք
Eczacıbaşı Virtual Museum Archived 2007-11-23 at the Wayback Machine.
Ալբերտո Դել Ռիո

Խոսե Ալբերտո Ռոդրիգես (իսպ.` Jose Alberto Rodríguez, մայիսի 25, 1977(1977-05-25), Սան Լուիս, Մեքսիկայի Միացյալ Նահանգներ), մեքսիկացի պրոֆեսիոնալ ըմբշամարտիկ (ռեստլեր) ն նախկին խառնամարտիկ (MMA)։ Հայտնի է «WWE» կազմակերպությունում ելույթ ունեցած տարիներից՝ Ալբերտո Դել Ռիո ռինգային անվամբ։ Ներկա պահին հանդես է գալիս «Global Force Wrestling» (GFW) կազմակերպությունում և մի շարք անկախ առաջնությունններում՝ Ալբերտո Էլ Պատրոն ռինգային անվամբ։
Հանդես է եկել նաև «Ring of Honor» (ROH), «Consejo Mundial de Lucha Libre» (CMLL), «Asistencia Asesoría y Administración» (AAA) և «Lucha Underground» կազմակերպություններում, ինչպես նաև ելույթներ ունեցել ամերիկյան, ճապոնական և պուերտոռիկյան անկախ առաջնություններում։
«WWE»-ում անցկացրած տարիներին 2-ական անգամ նվաճել է WWE չեմպիոնական տիտղոսը, Աշխարհի ծանրքաշային տիտղոսը և 1 անգամ՝ WWE Միացյալ Նահանգների տիտղոսը։ Տիտղոսային նվաճումներից զատ, հաղթել է 2011 թվականի «Թագավորական կռիվը» (անգլ.` Royal Rumble) և «Փողը բանկում» մրցույթը։
Մինչև «WWE»-ում հանդես գալը՝ Ռոդրիգեսը Ճապոնիայում և Մեքսիկայում ելույթներ ունենալիս օգտագործել է Dos Caras Jr. (dos caras - երկդեմ) ռինգանունը՝ թե՛ որպես լուչադոր և թե՛ որպես իրական՝ ընդհանուր մենամարտիկ։


== Արտաքին հղումներ ==
Էջ WWE.com կայքում(անգլ.)
Էջը Ռեստլինգի առցանց աշխարհումArchived 2012-06-22 at the Wayback Machine.(անգլ.)
Լու (կոմունա)

Լու (իտալերեն՝ Lu), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 1212 մարդ (2008)։ Բնակչության խտությունը՝ 56 մարդ/կմ²։ Տարածքը կազմում է 22 կմ²։ Փոստային ինդեքս՝ 15040։ Հեռախոսային կոդ՝ 0131։
Բնակավայրի հովանավորն է հանդիսանում սուրբ Վալերիյը։


== Ժողովրդագրություն ==
Բնակչության աճը.


== Արտաքին հղումներ ==
Բնակավայրի գլխավոր կայք
Վիճակագրության ազգային ինստիտուտ


== Ծանոթագրություններ ==
Մուվաշշահ

Մուվաշշահ (արաբ․՝ موشّح‎‎)՝ արաբական գրականության ժանր։ Ունի 4-10 տող, հարմարեցված է երաժշտությանը։


== Մուվաշշահ ==

Արաբական ավանդույթը մուվաշշահի հիմնադիր է համարում Կորդովայի պալատական ձոներգու Մուկադդամ իբն Մուաֆին, ով ապրել է 9-րդ դարում և 10-րդ դարի սկզբին։ Մուվաշշահի հետագա զարգացումն ընթացել է 11-րդ դարում։ Անդալուսցի հայտնի պոետներ էին Ուբադաթ ալ-Կազզազը, Աբու Աբդուլլահ Իռֆա Ռասահը, ինչպես նաև Իբրահիմ իբն Սահիլ ալ-Իսրայիլին (1208—1251), Լիսան ալ-Դին իբն ալ-Խատիբը (1313—1374) և եգիպտացի Իբն Սանա ալ-Մուլք ալ-Միսրին (1156—1212)։
Մուվաշշահը Անդալուսյան պոեզիայի ամենաինքնատիպ բանաստեղծական ձևերից է։ Գրված է գրական արաբերենով։ Մուվաշշահ տերմինը նշանակում է «գոտևորված»։ Կազմված է 5-7 դաուրներից (արաբ․՝ دور‎‎՝ շրջան)։ Եթե մուվաշշահը սկսվում է կրկներգից, համարվում է ամբողջական, եթե տնից՝ ոչ ամբողջական։ Ամեն դաուր կազմված է բանաստեղծական տունից՝ ղուսն (արաբ․՝ غصن‎‎՝ ճյուղ), և կրկներգից՝ կուֆլ (արաբ․՝ قُفْل‎‎՝ կողպեք)։ Տունը կազմված է մի քանի տողից, որոնք հանգավորվում են իրար հետ, բայց չեն հանգավորվում մյուս դաուրների տողերի հետ։ Կուֆլները չեն հանգավորվում դաուրի տների հետ. հանգը արվում է մյուս կուֆլերի կամ դրանց համապատասխան տողերի հետ։ Մուվաշշահը սկսվում և ավարտվում է կուֆլով։ Ավարտական կուֆլը կոչվում է խարջա (արաբ․՝ خرجة‎‎՝ ելք), հաճախ գրված է լինում բարբառով և իրենից ներկայացնում է ուղերձ այն անձին, ում նվիրված է ողջ բանաստեղծությունը։
Մուվաշշահը սովորաբար ունի 6 կրկներգ, 5 տուն։ Մուվաշշահի տողը կազմված է 2,3 և 4 մասերից, որոնք չափով և վանկերի քանակով կարող են տարբեր լինել։ Կրկներգերն ու տները կարող են կազմված լինել ցանկացած քանակի տողերից, կիսատողերից։ Կա մուվաշշահի 2 տիպ՝

Բաժանվում է տների հանգի խիստ պահպանմամբ։ Գրված է արուդի դասական չափերից մեկով և գրական լեզվով(բարբառային տարրերը շատ աննշան են)։
Ձևով ավելի ազատ է. Ունի անհավասար երկարության տողեր և տարբեր բանաստեղծական չափեր, բնականաբար ունի կառուցվածքային տարբերակների բազմազանություն։Մուվաշշահը արաբական երգային պոեզիայի տեսակ է, որը մոտ է ժողովրդական երգին լեզվի պարզությամբ, կառուցվածքով։ Այդ մոտեցմամբ էլ բացատրվում են նրա որոշ առանձնահատկություններ՝ բանաստեղծության ձայնային և ռիթմիկ հստակությունը, տողերի անհավասարությունը և կարելի է ենթադրել, որ այն առաջացել է մարքազի՝ իսպանական ժողովրդական երգի հատվածի հիման վրա։ Հայտնի է ալ-Ռամադին, ով առաջիններից էր, ով ներմուծեց մուվաշշահը, ինչպես նաև ալ-Մուկադդամը, ում մուվաշշահները կասիդայից (արաբ․՝ قصيدة‎‎՝ բանաստեղծություն) տարբերվում էին մարքազի (արաբ․՝ مركز‎‎) առկայությամբ և չափով։ Հետագայում մուվաշշահը դառնում է պաշտենապես ճանաչված բանաստեղծական ձև։ Այն շատ տարածված է սուֆիների մոտ, որոնք երգվում էին որպես սիրային երգեր։ Որպես կանոն մուվաշշահը կազմված է վեց կրկներգից և հինգ տնից։


== Տես նաև ==
Անդալուսյան պոեզիա
Անդալուսյան երաժշտություն
Զաջալ


== Գրականություն ==
Куделин А.Б. Классическая арабо-испанская поэзия. М. 1972
Гибб Х.А.Р. Арабская литература, М.1960
Фильштинский И. М. - Арабская литература в Испании (VIII—XIII вв.)
Фильштинский И. М.Краткая литературная энциклопедия: В 9 т.
Крачковский И. Ю. - Арабская поэзия в Испании, Избр. соч.,М. — Л.-1956
Фильштинский И. М. - Арабская классическая литература, М. - 1965
Տյուզաղաճ

Տյուզաղաճ, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
1120

1120 թվական,  նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1120 թվականն է, 
XII դարի 20-րդ տարին։


== Ծնունդներ ==
Մխիթար Հերացի, հայ մեծանուն գիտնական, բժիշկ, բնագետ և փիլիսոփա, հայկական դասական բժշկության հիմնադիրը
Կուռու (գյուղ, Իիսակու շրջան)

Անվան այլ կիրառումների համար տե՛ս՝ ԿուռուԿուռու (էստ․՝ Kuru), գյուղ Էստոնիայի Իդա-Վիրումաա նահանգի Իիսակու շրջանում։
2011 թվականի տվյալներով գյուղում բնակվում էր 42 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Այշենուր Քոլիվար

Այշենուր Քոլիվար (թուրքերեն՝ Ayşenur Kolivar, ապրիլի 7, 1976(1976-04-07), Չայելի, Ռիզեի մարզ, Թուրքիա), համշենահայ երգչուհի, երաժիշտ։ Հայ հանդիսատեսի մոտ առավելապես հայտնի է իր Համշենի բարբառով կատարած երգերով։


== Կենսագրություն ==
Ծնվել է 1976 թվականի ապրիլի 7-ին ներկայիս Թուրքիայի Ռիզեի մարզի Չայելի քաղաքում։ Մանկությունը անցել է Իզմիթ քաղաքում։ Սովորել է Քոջաելի քաղաքի «Մայիսի 19-ի վարժարանում» (19 mayıs lisesi)։ Հետո ընդունվել է Բողազչիի համալսարանի թուրքական լեզվաբանության և գրականության բաժին։ Համալսարանում սովորելու հետ զուգահեռ սկսել ժողովրդական երաժշտություն սովորել համալսարանի երաժշտական ակումբում։
1993-2000 թվականներին անդամակցում էր Քարդեշ Թյուրքյուլեր (թուրքերեն՝ Kardeş Türküler) նախագծի որպես մենաերգիչ և ձայնակցող։


== Սվավառակագրություն ==


== Տես նաև ==
Այդողան Թոփալ


== Արտաքին հղումներ ==
Այշենուր Քոլիվարի (թուրքերեն) Ֆեյսբուքում
Պաշտոնական կայք Archived 2014-12-22 at the Wayback Machine.


== Ծանոթագրություններ ==
Կոնստանտին Սերգեև

Կոնստանտին Միխայլովիչ Սերգեև (ռուս.՝ Константин Михайлович Сергеев, փետրվարի 20 (մարտի 5), 1910 կամ մարտի 5, 1910(1910-03-05), Սանկտ Պետերբուրգ, Ռուսական կայսրություն - ապրիլի 1, 1992(1992-04-01)[…], Սանկտ Պետերբուրգ, Ռուսաստան), բալետի խորհրդային արտիստ, բալետմայստեր։ ԽՍՀՄ ժողովրդական արտիստ (1957)։


== Կենսագրություն ==
1930 թվականին ավարտել է Լենինգրադի պարարվեստի ուսումնարանը և ընդունվել Լենինգրադի օպերայի և բալետի թատրոն, դարձել է առաջատար մենապարողներից, 1946 թվականից՝ բալետմայստեր, 1951-1955 թվականներին և 1960-1970 թվականներին՝ գլխավոր բալետմայստեր։
Եղել է Ռոմեո (Պրոկոֆևի «Ռոմեո և Ջուլիետ»), Եվգենի (Գլիերի «Պղնձե հեծյալը»), Լեննի (Կարաևի «Ամպրոպի արահետով») և այլ դերապարերի առաջին կատարողը։ Հանդես է եկել նաև Չայկովսկու, Գլազունովի, Ադանի և այլոց բալետների գլխավոր դերապարերով։
Բեմադրել է «Ամպրոպի արահետով» (1946), Պրոկոֆևի «Մոխրոտը» (1946, ԽՍՀՄ պետական մրցանակ, 1947), Չերվինսկու «Համլետ» (1970), Գլազունովի «Տարվա եղանակները» (1974) բալետները, իրականացրել Գլազունովի «Ռայմոնդա» (1946, ԽՍՀՄ պետական մրցանակ, 1949), Չայկովսկու «Կարապի լիճը» (1946) բալետների նոր խմբագրումները։
1931 թվականից զբաղվել է մանկավարժությամբ։ 1938-1940 թվականներին և 1973 թվականից՝ Լենինգրադի պարարվեստի ուսումնարանի գեղարվեստական ղեկավար։
Սերգեևը (Ն․ Դուդինսկայայի հետ) 1972 թվականին Երևանի օպերայի և բալետի թատրոնում վերախմբագրել է Չայկովսկու «Կարապի լիճը» բալետի բեմադրությունը։


== Պարգևներ, մրցանակներ ==
ԽՍՀՄ պետական մրցանակներ (1946,1951)։ Պարգևատրվել է Լենինի և 2 այլ շքանշաններով։


== Ծանոթագրություններ ==
Բյույուքչեքմեջե

Բյույուքչեքմեջե (թուրքերեն՝ Büyükçekmece), շրջան Ստամբուլի մարզի հարավարևմտյան, եվրոպական հատվածում՝ Մարմարա ծովի ափին։ Շրջանը համարվում է Ստամբուլի արդյունաբերական սիրտը։ Տարածքը, որտեղ ներկայումս գտնվում է շրջանը, մի քանի անգամ վերաբնակեցվել է։ Ենթադրաբար այս վայրում եղել է հունական Աֆիրա գաղութը։ Բյույուքչեքմեջեն գտնվում է Մարմարա ծովի հատված հանդիսացող ծոցի ափին։ Միմար Սինանը կառուցել է կամուրջ ծոցի վրա, որն առանձնացրել է ծովը ծոցից։ Շրջանի տարածքում առկա են նաև քարվանսարայների հետքեր, ինչը նշանակում է, որ Բյույուքչեքմեջեն եղել է Եվրոպային կապող տրանսպորտային ճանապարհի մի մաս։ Օսմանյան կայսրության կողմից գրավվելուց հետո, տարածքում բնակչություն չի եղել, և արհեստական անտառ է տնկվել։ Բյույուքչեքմեջեում են գտնվում նաև Ստամբուլի մեծահարուստների առանձնատները։ Այն հայտնի հանգստավայր է եղել մինչև 1970-ական թվականները։ Բյույուքչեքմեջեում ներկայումս գտնվում են Ստամբուլի արդյունաբերական գրեթե բոլոր գործարանները։ Այստեղ բնակվում են հիմնականում Անատոլիայից ներգաղթած միգրանտները։ Բյույուքչեքմեջում և Մարմարա ծովը, և ծոցը, խիստ աղտոտված են։


== Արտաքին հղումներ ==
Շրջանի ղեկավարի պաշտոնական կայք էջը
Մունիցիպալիտետի պաշտոնական կայք էջը
Աստերոիդների ցանկ (81201-81300)

Աստերոիդների ցանկ (81101-81200)  • Աստերոիդների ցանկ  • Աստերոիդների ցանկ (81301-81400)
 Աստերոիդների ցանկ (81101-81200)  • Աստերոիդների ցանկ  • Աստերոիդների ցանկ (81301-81400)


== Աղբյուր ==
«Discovery Circumstances: Numbered Minor Planets (80001)-(85000)»։ www.minorplanetcenter.net